
Parlamentul  României

Camera  Deputaților

Comisia pentru industrii și servicii






                 București, 06.12.2022
                   Nr.4c-3/762/2022
AVIZ
asupra proiectului de Lege pentru aprobarea Ordonanţei de urgenţă a Guvernului nr.137/2022 privind stabilirea cadrului instituţional, precum şi a măsurilor necesare pentru punerea în aplicare a prevederilor Regulamentului (UE) 2017/746 al Parlamentului European şi al Consiliului din 5 aprilie 2017 privind dispozitivele medicale pentru diagnostic in vitro şi de abrogare a Directivei 98/79/CE şi a Deciziei 2010/227/UE a Comisiei


În conformitate cu prevederile art.95 și ale art.117 alin.(3) din Regulamentul Camerei Deputaților, republicat, cu modificările și completările ulterioare, Comisia pentru industrii și servicii a fost sesizată pentru aviz, în procedură de urgență, care va fi transmis Comisiei pentru sănătate și familie, care este sesizată în fond, cu proiectul de Lege pentru aprobarea Ordonanţei de urgenţă a Guvernului nr.137/2022 privind stabilirea cadrului instituţional, precum şi a măsurilor necesare pentru punerea în aplicare a prevederilor Regulamentului (UE) 2017/746 al Parlamentului European şi al Consiliului din 5 aprilie 2017 privind dispozitivele medicale pentru diagnostic in vitro şi de abrogare a Directivei 98/79/CE şi a Deciziei 2010/227/UE a Comisiei, transmis cu adresa nr. P.L.x. 708/2022 din 9 noiembrie 2022, înregistrat la comisie sub nr.4c-3/762/2022 din 09 noiembrie 2022.


Consiliul Legislativ, cu avizul nr.1121/11.10.2022, avizează favorabilă  proiectul de ordonanță de urgență cu observații și propuneri preluate de inițiator.



Consiliul Economic și Social, cu adresa nr.6241/04.10.2022, a avizat favorabil proiectul de act normativ.



Senatul, în calitate de primă Cameră sesizată, a adoptat proiectul de lege în ședința din 7 noiembrie 2022.


Ordonanța de urgență supusă dezbaterii are ca obiect de reglementare crearea cadrului juridic necesar punerii în aplicare a prevederilor Regulamentului (UE) 2017/746 al Parlamentului European şi al Consiliului din 5 aprilie 2017 privind dispozitivele medicale pentru diagnostic in vitro şi de abrogare a Directivei 98/79/CE şi a Deciziei 2010/227/UE a Comisiei. Potrivit expunerii de motive, proiectul corelează normele aplicabile dispozitivelor medicale pentru diagnostic in vitro la noul cadru legislativ european. Astfel, este stabilită autoritatea responsabilă pentru coordonarea aplicării regulamentului în România - ANMDMR,  au fost introduse dispoziții care să asigure transparența și trasabilitatea dispozitivelor medicale pentru diagnostic in vitro, se instituie obligativitatea punerii la dispoziție, odată cu dispozitivul medical pentru diagnostic in vitro, a instrucțiunilor de utilizare în limba română,  se clarifică aspectul referitor la limba în care trebuie redactate informațiile furnizate de interfața echipamentelor cu utilizatorul, ca parte a unui sistem software, se introduce obligativitatea obținerii consimțământului în cunostință de cauză de la pacient sau, după caz, reprezentantului legal, înaintea efectuării testului genetic, se reglementează emiterea certificatului de liberă vânzare pentru dispozitivele medicale pentru diagnostic in vitro, fabricarea dispozitivelor medicale pentru diagnostic in vitro în instituţiile sanitare publice şi private, pentru uzul propriu. De asemenea, proiectul vizează publicitatea dispozitivelor medicale pentru diagnostic in vitro, precum și reglementarea contravențiilor și sancțiunilor aplicabile în situația nerespectării acestor dispoziții.
Examinarea proiectului de lege a avut loc în ședința comisiei din 06 decembrie 2022.
În urma dezbaterilor și a opiniilor exprimate, membrii comisiei au hotărât, cu unanimitate de voturi, avizarea favorabilă a proiectului de Lege pentru aprobarea Ordonanţei de urgenţă a Guvernului nr.137/2022 privind stabilirea cadrului instituţional, precum şi a măsurilor necesare pentru punerea în aplicare a prevederilor Regulamentului (UE) 2017/746 al Parlamentului European şi al Consiliului din 5 aprilie 2017 privind dispozitivele medicale pentru diagnostic in vitro şi de abrogare a Directivei 98/79/CE şi a Deciziei 2010/227/UE a Comisiei în forma adoptată de Senat.


Prin obiectul de reglementare și conținutul său, proiectul de lege face parte din categoria legilor ordinare.



În conformitate cu prevederile art.75 din Constituția României, republicată, și ale art.92 alin.(9) pct.1 din Regulamentul Camerei Deputaților, republicat, cu modificările și completările ulterioare, Camera Deputaților este Cameră decizională.
PREȘEDINTE,

Sándor Bende
Consilier parlamentar, Isabela-Patricia Robe

